**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky: *„Pracovné odevy“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

Kontaktná osoba: Mgr. Denisa Ondrušová

Telefón: +421 948 992 932

E-mail: denisa.ondrušová@vszp.sk

**2. Predmet zákazky**

**2.1. Názov predmetu zákazky:**

Pracovné odevy

**2.2. Opis predmetu zákazky:**

A. Fleecová pánska bunda:

Fleece, 100 % polyester, antipilingová úprava, hrejivý materiál, vnútorný priekrčník začistený páskou vo farbe povrchového materiálu, celozapínací kostený zips, vrecká s kosteným zipsom, dolný lem na stiahnutie elastickou šnúrkou, lemy rukávov stiahnuté pruženkou,

antipilingová úprava z vonkajšej strany,280g/m2, veľkosti L - 2XL

Predpokladané množstvo: 400 ks. Skutočné množstvo bude upravená do výšky finančných možností obstarávateľskej organizácie uvedenej v čl. IV ods. 1 Kúpnej zmluvy.

B. Fleecová dámska bunda:

Fleece, 100 % polyester, antipilingová úprava, hrejivý materiál, vnútorný priekrčník začistený páskou vo farbe povrchového materiálu, celo zapínací kostený zips, vrecká s kosteným zipsom, dolný lem na stiahnutie elastickou šnúrkou, lemy rukávov stiahnuté pruženkou,

antipilingová úprava z vonkajšej strany, 280g/m2, veľkosti S - 2XL

Predpokladané množstvo: 1 000 ks. Skutočné množstvo bude upravená do výšky finančných možností obstarávateľskej organizácie uvedenej v čl. IV ods. 1 Kúpnej zmluvy.

C. Doprava: 5 adries v rámci Slovenskej republiky

D. Výšivka: trojriadkové logo, jednofarebné – tyrkysové, šírka 7 cm, výška 8,5 cm

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

Rozvoz na pobočky objednávateľa podľa rozdeľovníka, objednávateľ dodá úspešnému uchádzačovi rozdeľovník a adresy po uzatvorení zmluvy.

**3.2.** **Trvanie Zmluvy alebo lehoty uskutočnenia:**

Lehota dodania: do 31.12.2022 odo dňa nadobudnutia účinnosti tejto zmluvy

1. **Predpokladaná hodnota zákazky**

14 472 € bez DPH

1. **Zmluva**

Kúpna zmluva

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Mena a ceny uvádzané v ponuke**
      1. Uchádzač stanoví cenu za obstarávaný predmet na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH, DPH a s DPH.
      3. Ak uchádzač nie je zdaniteľnou osobou pre DPH, uvedie navrhovanú zmluvnú cenu v EUR. Skutočnosť, že nie je zdaniteľnou osobou pre DPH, uchádzač uvedie v ponuke.
      4. Zmluvná cena uvedená v ponuke uchádzača v návrhu Zmluvy musí platiť počas celého obdobia trvania Zmluvy a nie je možné ju zvýšiť.

* 1. **Obsah ponuky**
     1. Podmienky účasti

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať tovar a poskytovať službu,

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

Uchádzač, preukazuje splnenie podmienok účasti týkajúce sa osobného postavenia:

a) písm. a) doloženým dokladom o oprávnení dodávať tovar a poskytovať službu, ktorá zodpovedá predmetu zákazky;

b) písm. b) doloženým čestným vyhlásením.

* + 1. Dokladová časť ponuky

1. Vyhlásenia uchádzača - uchádzač predloží podpísané vyhlásenie podľa prílohy č. 1 tejto Výzvy.
2. Doklady/vyhlásenia na preukázanie splnenia podmienok účasti podľa bodu 6.3.1.
3. Zoznam subdodávateľov - uchádzač predloží podpísané vyhlásenie podľa prílohy č. 2 Kúpnej zmluvy.
4. Vyplnený Návrh zmluvy podpísaný na znak súhlasu s obchodnými podmienkami oprávnenou osobou konajúcou za uchádzača.
5. Návrh na plnenie kritéria podľa prílohy č. 2.
6. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **12.12.2022** **do 10:00 hod.**

7.1.2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.

7.1.3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999.

* 1. **Lehota viazanosti cenovej ponuky**
     1. Lehota viazanosti ponúk je do **31.12.2022**
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. ***48 hodín (počas pracovných dní) pred uplynutím lehoty na predkladanie ponúk***, tak aby mal verejný obstarávateľ dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**
   2. Najnižšia cena za celý predmet zákazky v EUR s DPH.
   3. Obstarávateľská organizácia si vyhradzuje právo neprijať ani jednu z predložených ponúk.
3. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Kúpnej zmluvy.

V Bratislave, dňa 30.11.2022.

**Prílohy:**

Príloha č. 1: Formulár Vyhlásenie uchádzača

Príloha č. 2: Návrh na plnenie kritéria

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Pracovné odevy***“, ktoré sú určené vo Výzve na predloženie ponuky, jej prílohách a v iných dokumentoch poskytnutých obstarávateľskou organizáciou v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

V .................... dňa ........................... ..................................................

podpis

V .................... dňa ........................... ..................................................

podpis

doplniť podľa potreby

Pozn.: POVINNÉ

**Príloha č. 2**

**NÁVRH NA PLNENIE KRITÉRIÍ**

Obchodné meno:

Sídlo/miesto podnikania:

IČO:

DIČ:

IČ DPH:

|  |  |  |  |  |
| --- | --- | --- | --- | --- |
| **Názov položky** | **Predpokladané min. množstvo** | **Jednotková cena v EUR bez DPH** | **Cena celkom v EUR bez DPH** | **Cena celkom v EUR**  **s DPH** |
| Pánska mikina | 400 |  |  |  |
| Dámska mikina | 1 000 |  |  |  |
| **SPOLU** | |  |  |  |

Ak uchádzač nie je platcom DPH, uvedie túto skutočnosť ako súčasť tohto návrhu a DPH nevyčísľuje.

Platca DPH: áno – nie (nehodiace sa preškrtnite). V prípade neplatcu DPH tento vyplní iba ceny v EUR s DPH.

Cena predmetu zákazky sa uvedie na základe vlastných výpočtov, pričom cena musí zahŕňať všetky náklady spojené s požadovaným predmetom zákazky.

V .................................. dňa .................................

......................................................... podpis oprávnenej osoby uchádzača